Rothmannia annae

Rothmannia annae on ohualdis puuliik madaraliste sugukonnast. 

Levik
Rothmannia annae on endeemne liik, mis kasvab ainult Seišellidel Aride'i saarel. Saarel on teada 7 kasvukohta; osa neist ainult paari meetri kõrgusel merepinnast, osa aga mäetipus.Habitat Saarel on loendatud 922 tervet täiskasvanud isendit.IUCN

Veel 20. sajandi alguses kasvas puu ka Mahé, Silhouette'i, Praslini ja Félicité saarel, kuid arvatavasti metsade maharaiumise tõttu on liik neilt saartelt hävinud. 

Kirjeldus
Puu kasvab kuni 6 meetri kõrguseks. Tüvi on sile, koor hallikasroheline. 

Lehed on suhteliselt pikad (kuni 12 cm) ja kitsad, teravatipulised, tumerohelised. 

Õied on valged, punaste tähnidega; tugeva joovastava lõhnaga. Puu õitseb kogu vihmaperioodi vältel, oktoobrist maini, kuid õite eluiga on lühike.

Puu vili on kuni 6 cm pikkune oliiviroheline mari, mis sisaldab palju seemneid.Description

Säilitamine
Aride'i saarel on loodud looduskaitseala, kust on eemaldatud peaaegu kõik võõrliigid. Puud on istutatud ka Silhouette'i ja Frégate'i saarele.Conservation

Viited

Välislingid
 Fotod

Kategooria:Madaralised
Kategooria:Seišellid